[{"text_idx": "#000005", "text": "Mehhikos tuli ilmale kolme vanemaga laps"}, {"text_idx": "#000006", "text": "Mehhikos tuli aprillis u\u0308le aastate ilmale esimene kolme bioloogilise vanemaga laps. Tehnikat kasutati surmava na\u0308rvisu\u0308steemi arengut mo\u0303jutava mitokondriaalse haiguse ennetamiseks."}, {"text_idx": "#000007", "text": "Leighi su\u0308ndroom oli no\u0303udnud eelnevalt kahe Jordaania pa\u0308ritolu vanema ja\u0308reltulija elu. Reeglina juba varajases nooruses surmaga lo\u0303ppevat pa\u0308rilikku haiguse taga on vigased mitokondrid. Rakke energiaga varustavad jo\u0303ujaamad, milles leiduvat pa\u0308rilikkusainet pa\u0308randatakse edasi ainult emaliinis. Mitokondriaalsete haiguste su\u0308mptomeid on vo\u0303imalik mo\u0303nel juhul erinevate ravimitega leevendada, kuid nende va\u0308ljaravimine on sellisel kujul vo\u0303imatu."}, {"text_idx": "#000008", "text": "Alternatiiviks on probleemi juba eos ennetada ja kasutada doonori mitokondreid. Kuigi mitokondrites leidub vaid 37 geeni, mis moodustab vanemate umbes 20 000 geenist vaid murdosa, viidatakse taoliselt ilmale tulnud lastele sageli kui kolme vanemaga lastele. Praktikas on doonori mitokondritest kasu lo\u0303ikamiseks kolm vo\u0303imalust \u2013 tsu\u0308toplasma u\u0308lekanne ning kahte tu\u0308u\u0308pi rakutuuma siirdamine."}, {"text_idx": "#000009", "text": "Esimesel juhul vo\u0303etakse doonori munarakust ko\u0303ik peale selle tuuma ja siiratakse ema munarakku, misja\u0308rel viljastatakse munarakk isa spermiga. 1990. aastate alguses kasutatud tehnika ei osutunud aga ohutuks ja mitmeid taoliselt ilmale tulnud lapsi tabasid arenguha\u0308ired. Ameerika U\u0308hendriikide toidu- ja ravimiohutusamet keelustas tehnika eetilistel kaalutlustel ja teaduslike argumentide alusel 2002. aastal."}, {"text_idx": "#000010", "text": "Teisel juhul viljastatakse isa spermaga nii ema kui ka doonori munarakk. Mo\u0303lemast u\u0308herakulisest embru\u0308ost eemaldatakse seeja\u0308rel rakutuum ja siirdatakse emalt pa\u0308rinev tuum doonorembru\u0308osse. Protseduur leidis mo\u0308o\u0308dunud aastal Suurbritannia seadusandjate heakskiidu. Su\u0308u\u0308ria vanemaid tehnika aga usulistel po\u0303hjustel ta\u0308ielikult ei rahuldanud, kuna ho\u0303lmas u\u0308he embru\u0308o pa\u0308a\u0308stmiseks teise embru\u0308o ha\u0308vitamist."}, {"text_idx": "#000011", "text": "No\u0303nda asendas Ameerika U\u0308hendriikide arst John Zhang kolleegidega enne doonori munaraku viljastamist doonori rakutuuma ema rakutuumaga. Viiest viljastatud munarakust arenes normipa\u0308raselt edasi vaid u\u0308ks. Samuti polnud tehtud asendus ta\u0308iuslik."}, {"text_idx": "#000012", "text": "Praeguseks viie kuu vanuseks saanud Abrahimi rakke uurides leidsid teadlased, et laste mitokondritest on vigased umbes u\u0308ks protsent. Zhang spekuleerib kolleegidega, et to\u0303ena\u0308oliselt kandus osa ema mitokondritest koos rakutuumaga doonorrakku. Kuigi Abrahimi ema mitokondritest ei to\u0308o\u0308tanud normipa\u0308raselt 18 protsenti ehk tegu on ma\u0308rkimisva\u0308a\u0308rse edusammuga, on eelnevad teadusto\u0308o\u0308d vihjanud, et vigaseid mitokondreid tekib rakkudes juurde veidi kiiremini kui terveid, pole oht veel ta\u0308ielikult mo\u0308o\u0308das."}, {"text_idx": "#000013", "text": "Juhul kui Abrahimi seisund aga aastatega ei halvene, vo\u0303ib see kujutada ta\u0308iendavat argumenti tehnika seadustamiseks teistes riikides. Lapse vanematel on Ameerika U\u0308hendriikide kodakondsus, seal on aga protseduur keelatud."}, {"text_idx": "#000014", "text": "Magistrito\u0308o\u0308: Eestis on embru\u0308o o\u0303igused kaitstud, rahvusvaheliselt mitte"}, {"text_idx": "#000018", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000019", "text": "Uuring nihutas rasvumisepideemia alguse arvatust varasemaks"}, {"text_idx": "#000020", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000023", "text": "Va\u0308hk kimbutab noori u\u0308ha sagedamini"}, {"text_idx": "#000031", "text": "Geneetikutel o\u0303nnestus ja\u0308rjestada va\u0308ljasurnud tasmaania tiigrite RNA-d"}, {"text_idx": "#000034", "text": "Miks peaks tegema pa\u0308evas just 10 000 sammu?"}, {"text_idx": "#000037", "text": "Viis aastat Ebolat: tapva troopikahaiguse vastu puudub huvi ja to\u0303hus ravi"}, {"text_idx": "#000040", "text": "Nahaarst: inimene ei tohiks tahta saada pruuniks"}, {"text_idx": "#000045", "text": "Hambaarst: \"tervisliku\" mahla joomine vo\u0303ib lapse juba noorelt sandistada"}]